User talk:Vivekdankha

लक्ष्मी-चरित्र
लक्ष्मी-चरित्र, एक बार देवताओं ने अमृत प्राप्ति के लिए समुद्रमन्थन का विचार किया। समुद्रमन्थन के लिए देवगण अकेले तो सक्षम नहीं थे, अतः उन्होंने देत्यों को भी इस कार्य को करने के लिए आमन्त्रित कर अपने साथ ले लिया। फलतः देवता और दैत्यों दोनों ने मिलकर समुद्र का मंथन किया।

समुद्र को मंथन करने के लिए मंदराचल पर्वत को मथानी तथा वासुकि नाग को रस्सी बनाया गया। सर्प के फण की ओर दैत्य रहे और पूंछ वाले भाग की ओर देवता। जब मंदराचल पर्वत समुद्र में नीचे की ओर धंसने लगा, उस समय भवगवान विष्णु ने कच्छप अवतार लेकर उस पर्वत को अपनी पीठ पर रख लिया। फलस्वरूप अपने स्थान पर वह स्थिर रहा, उसका नीचे की ओर धंसना रूक गया। दीर्घकाल तक समुद्र मंथन करते रहने के बाद उसमें से सर्वप्रथम हलाहल नामक विष प्रकट हुआ। उस विष की तीव्र ज्वाला से जब तीनों लोक हाहाकार करने लगे, उस समय शिवजी ने उस विष को अपने कण्ठ में धारण कर लिया, इसके फलस्वरूप उनका कंठ नीला पड़ गया और वे नीलकंठ कहलाये।

हलाहल विष के बाद समुद्र में से अनेक प्रकार के और भी रत्न प्रकट हुए। अमृत का प्राकट्य सबसे अन्त में हुआ। विष से आरम्भ करके अमृत पर्यन्त कुल १४ रत्न समुद्र में से निकाले थे- श्री रम्भा, विष पारुणि, अमृत, शंख, गजराज, धेनु, धनु, धन्वन्तरि, कल्पद्रुम, शाशि, मणि बाज। उनमें एक रत्न के रूप में मां लक्ष्मी श्री भी प्रकट हुईं।

विभिन्न रत्नों को देवता तथा दैत्यों ने परस्पर बांट लिया था। लक्ष्मी जी को श्री विष्णु ने अपनी अर्धांगिनी के रूप में स्वीकार किया। तभी से लक्ष्मी विष्णुप्रिया, विष्णुपत्नी या विष्णु वल्लभा कही जाती हैं। समुद्र से उत्पन्न होने के कारण लक्ष्मीजी का नाम सिन्धुकन्या या सागरसुता भी है Read more